
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 iunie 2014

	Nr.
	4c-7/302


AVIZ

asupra proiectului de Lege privind modificarea şi completarea Ordonanţei de urgenţă a Guvernului nr.82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată cu dezbaterea şi avizarea proiectului de Lege privind modificarea şi completarea Ordonanţei de urgenţă a Guvernului nr.82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat, trimis cu adresa nr. PLx 289/2014 din 10 iunie 2014.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 17 iunie 2014.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente, redate în anexa la prezentul aviz.

PREŞEDINTE,



SECRETAR,


Florin Iordache



Mihăiţă Găină

Întocmit,

Expert parlamentar Lidia Vlădescu
ANEXA
Amendamente admise

În cursul dezbaterilor, următoarele amendamente au fost admise:

	Nr. crt.
	Text iniţial
	Text propus de Comisie

(autorul amendamentului)
	Motivare


	1. 
	2. Articolul 2 se modifică şi va avea următorul cuprins:

Art.2. - În sensul prezentei ordonanţe de urgenţă, expresiile de mai jos au următoarele semnificaţii:
c) militari invalizi - personalul militar prevăzut la lit. a), clasat inapt pentru serviciul militar de către comisiile de expertiză medico-militară în urma rănirilor, afecţiunilor fizice şi/sau psihice, dobândite ca urmare a acţiunilor de luptă, accidentelor, catastrofelor şi altor asemenea evenimente intervenite din cauza participării la acţiuni militare;

	c) militari invalizi – personalul militar prevăzut la lit. a), încadrat în grad de invaliditate şi clasat inapt pentru serviciul militar de către comisiile de expertiză medico-militară în urma rănirilor, afecţiunilor fizice şi/sau psihice, dobândite ca urmare a acţiunilor de luptă, accidentelor, catastrofelor şi altor asemenea evenimente intervenite din cauza participării la acţiuni militare.
Autori: membrii comisiei

	Pentru claritate normativă şi consecvenţă în utilizarea termenilor consacraţi în textul ordonanţei.

	2. 
	6. Articolul 6 se modifică şi va avea următorul cuprins: 

(3) Pentru categoriile de personal prevăzute la alin.(1) şi (2), cazarea se asigură gratuit, în spaţiile de cazare ale Ministerului Apărării Naţionale, în limita a maxim 2 zile, iar cheltuielile de transport dus/întors la/de la domiciliu, se decontează în condiţiile stabilite prin ordin al ministrului apărării naţionale.


	(3) Pentru categoriile de personal prevăzute la alin.(1) şi (2), precum şi pentru însoţitorul invalidului de gradul I, cazarea se asigură gratuit, în spaţiile de cazare ale Ministerului Apărării Naţionale, în limita a maxim 2 zile, iar cheltuielile de transport dus/întors la/de la domiciliu, se decontează în condiţiile stabilite prin ordin al ministrului apărării naţionale.

Autori: membrii comisiei

	Realizarea cadrului legal pentru ca la solicitarea personalul armatei încadrat în gradul I de invaliditate invitat să participe la activităţile organizate de Ministerul Apărării Naţionale, acesta precum şi însoţitorul lui, să beneficieze de cazare şi transport gratuit dus-întors la/de la domiciliu. 



	3. 
	10. La articolul 81, partea introductivă a alineatului (1) şi literele a), d) şi f) - i) vor avea următorul cuprins:
Art.81.- (1) Personalul armatei aflat în una dintre situaţiile prevăzute la art. 2 lit.c), d) şi g), precum şi cel care a dobândit afecţiuni fizice beneficiază de următoarele drepturi:

d) orteze, proteze, alte produse şi dispozitive medicale gratuite, precum şi repararea şi înlocuirea acestora ori de câte ori este nevoie. Metodologia privind achitarea/decontarea cheltuielilor pentru repararea şi înlocuirea acestora se stabilesc prin ordin al ministrului apărării naţionale;
	d) orteze, proteze, produse medicale ortopedice şi alte dispozitive medicale, gratuite, precum şi repararea şi înlocuirea acestora ori de câte ori este nevoie, la recomandarea medicului specialist. Metodologia privind achitarea/decontarea cheltuielilor pentru repararea şi înlocuirea acestora se stabileşte prin ordin al ministrului apărării naţionale;

Autori: membrii comisiei


	Realizarea cadrului legal şi pentru achitarea/decontarea produselor medicale ortopedice utilizate în procedurile de ortezare sau protezare, după caz, a personalului rănit sau devenit invalid ca urmare a participării la acţiuni militare. 

	4. 
	(din OUG nr.82/2006)

Art.81 alin.(2) 

(2)  Membrii familiei şi/sau alte persoane care participă la îngrijirea personalului prevăzut la alin.(1) pot utiliza gratuit spaţiile de cazare din căminele militare, pe perioada cât acesta este spitalizat pentru tratament, dacă aceştia nu au domiciliul în garnizoana în care se află instituţia medicală. Aprobarea pentru cazarea acestor persoane se acordă în condiţiile stabilite prin ordin al ministrului apărării naţionale.


	101. La articolul 81, alineatul (2) se modifică şi va avea următorul cuprins:

(2) Personalul prevăzut la alin.(1) şi         alin.(11), membrii familiei şi/sau alte persoane care participă la îngrijirea acestuia, beneficiază, la cerere, în limitele, condiţiile şi pentru activităţile stabilite prin ordin al ministrului apărării naţionale, de următoarele drepturi:
a)
asigurarea transportului sau decontarea cheltuielilor de transport, dus-întors, de către Ministerul Apărării Naţionale, de la domiciliu la instituţiile medicale de profil din ţară şi la alte activităţi la care sunt invitaţi de Ministerul Apărării Naţionale sau alte instituţii; 

b)
cazare gratuită în spaţiile aflate în administrarea Ministerului Apărării Naţionale.”

Autori: membrii comisiei

	Pentru respectarea normelor de tehnică legislativă.

Realizarea cadrului legal pentru ca, la solicitarea acestuia, personalul armatei rănit ca urmare a acţiunilor militare, cel invalid precum şi membrii familiei şi/sau alte persoane care participă la îngrijirea acestuia, să beneficieze de asigurarea transportului sau decontarea cheltuielilor de transport, dus-întors, de către Ministerul Apărării Naţionale la instituţii medicale din ţară şi la alte activităţi, la care sunt invitaţi, organizate de Ministerul Apărării Naţionale sau de alte instituţii.

Realizarea cadrului legal pentru ca, la solicitarea acestuia, personalul armatei rănit ca urmare a acţiunilor militare, cel invalid precum şi membrii familiei şi/sau alte persoane care participă la îngrijirea acestuia, să poată fi cazaţi gratuit în spaţiile aflate în administrarea Ministerului Apărării Naţionale.

	5. 
	11. La articolul 81, după alineatul (1) se introduce un nou alineat, alineatl (11), cu următorul cuprins:
(11) Personalul armatei aflat în situaţia prevăzută la art.2 lit.i) beneficiază de drepturile prevăzute la alin.(1) lit.a) - d) şi f) - i).
	11. La articolul 81, după alineatul (1) se introduc două noi alineate, alineatele (11) şi (12), cu următorul cuprins:
(11) nemodificat 

(12) La cererea personalului armatei invalid prevăzut la art.2 lit.c) şi d) sau a persoanelor în grija cărora se află acesta, potrivit legii, Ministerul Apărării Naţionale poate asigura servicii de îngrijire personală, integrat cu alte servicii, într-un centru de asistenţă socială.”

Autori: membrii comisiei

	Realizarea cadrului legal pentru ca, după repatriere, militari care au fost răniţi sau au dobândit afecţiuni fizice şi/sau psihice ori au devenit invalizi să beneficieze de măsuri de acompaniament socio-medical pentru o anumită perioadă de timp în funcţie de natura afecţiunilor.
Parte dintre aceştia necesită îngrijiri speciale şi însoţire permanentă pentru tot restul vieţii.

	6. 
	12. La articolul 81, după alineatul (2) se introduc două noi alineate, alin.(2l) şi (22), cu următorul cuprins:
“(21) Pe timpul efectuării tratamentului în străinătate prevăzut la alin.(1) lit.a), personalul armatei şi însoţitorii acestuia beneficiază de drepturile stabilite pentru personalul trimis în misiune temporară în străinătate, cu suportarea cheltuielilor din bugetul Ministerului Apărării Naţionale.
(22) Personalul armatei trimis la tratament în străinătate poate fi vizitat de soţ sau rudele de gradul I, câte 5 zile după internare şi la fiecare lună de spitalizare, cu suportarea cheltuielilor din bugetul Ministerului Apărării Naţionale, în condiţiile stabilite pentru personalul trimis în misiune temporară în străinătate.”


	12. La articolul 81, după alineatul (2) se introduc trei noi alineate, alin.(21), (22) şi (23), cu următorul cuprins:

(21) şi (22) nemodificate
(23) Personalul participant la misiuni şi operaţii în afara teritoriului statului român, evacuat medical din teatrele de operaţii în spitale din străinătate, precum şi însoţitorii acestuia din teatrele de operaţii, beneficiază de drepturile de diurnă stabilite pentru misiunea sau operaţia respectivă până la data prevăzută pentru încheierea misiunii, urmând ca după această dată să beneficieze de drepturile prevăzute la alin. ( 21).

Autori: membrii comisiei

	Pentru respectarea normelor de tehnică legislativă.

Legea nr. 121/2011 privind participarea forţelor armate la misiuni şi operaţii în afara teritoriului statului român prevede la art.18 alin.(3) că „Personalul evacuat medical în spitale din străinătate şi însoţitorii acestuia beneficiază de drepturile de diurnă stabilite pentru misiunea sau operaţia respectivă. Cheltuielile de spitalizare sunt în sarcina Ministerului Apărării Naţionale.”

Neintroducerea  alineatului propus  conduce la posibilitatea interpretării diferite a drepturilor personalului evacuat medical din teatrele de operaţii, în special atunci când durata spitalizării este mai lungă decât cea prevăzută pentru încheierea misiunii.



	7. 
	18. La articolul 82, după alineatul (1) se introduce un nou alineat, alineatul (11), cu următorul cuprins:

 „(11) Veteranii prevăzuţi la alin.(1) beneficiază de o indemnizaţie lunară pentru însoţitor egală cu câştigul salarial mediu brut.”


	„(11) Veteranii prevăzuţi la alin.(1) lit.b) beneficiază de o indemnizaţie lunară pentru însoţitor egală cu câştigul salarial mediu brut.”

Autori: membrii comisiei

	Pentru claritate normativă şi armonizare cu prevederile art.77 din Legea nr. 263/2010 privind sistemul unitar de pensii publice, care prevede că numai persoanele încadrate în gradul I de invaliditate au dreptul la o indemnizaţie pentru însoţitor.

	8. 
	19. La articolul 82, alineatele (2) şi (3) se modifică şi vor avea următorul cuprins:
„(2) Indemnizaţiile acordate veteranilor, în condiţiile alin.(1), reprezintă forme de sprijin cu destinaţie specială.
	(2) Indemnizaţiile acordate veteranilor, în condiţiile alin.(1) şi alin.(11), reprezintă forme de sprijin cu destinaţie specială.

Autori: membrii comisiei


	Pentru ca indemnizaţia de însoţitor acordată personalului încadrat în gradul I de invaliditate să fie inclusă în categoria formelor de sprijin cu destinaţie specială, în mod similar indemnizaţiei lunare de invaliditate.

	9. 
	(din OUG nr.82/2006)

Art.82 alin.(5) 

(5) Condiţiile de acordare a drepturilor prevăzute la alin.(1) şi (2) se stabilesc prin norme metodologice aprobate de ministrul apărării naţionale. 


	191. La articolul 82, alineatul (5) se modifică şi va avea următorul cuprins:

(5) Condiţiile de acordare a drepturilor prevăzute la alin.(1) şi (11) se stabilesc prin norme metodologice aprobate de ministrul apărării naţionale.  
Autori: membrii comisiei
	Introducerea în cuprinsul art.82 a alin.(11), referitor la acordarea indemnizaţiei de însoţitor pentru invalizii de gradul I, impune ca, similar condiţiilor de acordare a indemnizaţiei lunare de invaliditate, şi condiţiile de acordare a acestui drept să se stabilească prin norme metodologice aprobate de ministrul apărării naţionale.


	10. 
	22. La articolul 85, alineatul (1), literele b) şi j) se modifică şi vor avea următorul cuprins:
j) încadrarea soţului supravieţuitor şi a orfanilor, în condiţiile prevăzute de legislaţia în vigoare, în rândul personalului armatei sau în instituţii publice civile;”


	j) încadrarea soţului supravieţuitor şi a copiilor personalului armatei decedat în acţiuni militare, în rândul personalului armatei sau în instituţii publice civile, în condiţiile prevăzute de legislaţia în vigoare;”

Autori: membrii comisiei

	Pentru consecvenţă în utilizarea termenilor consacraţi în textul ordonanţei. Potrivit art. 2 lit. e) urmaşii personalului armatei decedat sunt: „… soţia sau soţul supravieţuitor, precum şi copiii personalului armatei prevăzut la lit.a)…” 



	11. 
	26. După articolul 86 se introduce un nou articol, art.87, cu următorul cuprins:
“Art.87. - Familia personalului armatei prevăzut la art.2 lit.a), încadrat în gradul I de invaliditate, beneficiază de următoarele drepturi:
a) transferarea sau înscrierea la/în instituţiile militare de învăţământ a copiilor, în aceleaşi condiţii prevăzute pentru copiii cadrelor militare decedate în acţiuni militare;
b) acordarea, de către Ministerul Apărării Naţionale, a burselor de studii pe durata studiilor în instituţiile civile de învăţământ, în condiţiile stabilite prin ordin al ministrului apărării naţionale;
c) încadrarea soţului şi/sau a copiilor în funcţii militare, în condiţiile stabilite prin ordin al ministrului apărării naţionale;
d) încadrarea soţului şi/sau a copiilor în funcţii civile din Ministerul Apărării Naţionale sau în instituţii publice civile, în condiţiile prevăzute de legislaţia în vigoare.


	26. După articolul 86 se introduc două noi articole, art.88 şi art.89, cu următorul cuprins:
Art.87 devine art.88 nemodificat 

Art.89. - (1) Ministerul Apărării Naţionale poate înfiinţa centre de asistenţă socială, în condiţiile legii, pentru personalul armatei invalid, prevăzut la art.2 lit.c) şi d), a căror organizare şi funcţionare se reglementează prin norme aprobate prin ordin al ministrului apărării naţionale. 

(2) Centrele de asistenţă socială prevăzute la alin.(1) pot fi organizate şi pot funcţiona independent sau în subordinea ori coordonarea altor centre de asistenţă socială, înfiinţate conform legii, în cadrul Ministerului Apărării Naţionale.”

Autori: membrii comisiei
	Pentru respectarea normelor de tehnică legislativă.
OUG nr.82/2006 cuprinde art.87, care a fost abrogat prin Legea nr.41/2009. Potrivit normelor de tehnică legislativă, nu se poate introduce un articol cu acelaşi număr, chiar dacă acesta nu mai este în vigoare. 
Realizarea cadrului legal care să permită înfiinţarea unor centre de asistenţă socială speciale dedicate militarilor răniţi/invalizi sau care au dobândit afecţiuni fizice şi/sau psihice ca urmare a participării la acţiuni militare internaţionale, precum şi la acţiuni militare interne cu potenţial ridicat de risc, care să fie dotate cu aparatură de fizio şi kinetoterapie, precum şi cu alte elemente care să acopere, pe cât posibil, patologia medicală a acestora.
Elementul comun marii majorităţi a cazurilor constă în necesitatea de a urma tratamente periodice specifice afecţiunilor locomotorii, întrucât cele mai multe evenimente din teatrele de operaţii s-au produs ca urmare a detonării unor dispozitive explozibile improvizate, ceea ce a condus, pe lângă alte afecţiuni, la probleme grave ale sistemului locomotor. 



	12. 
	28. Articolul 10 se modifică şi va avea următorul cuprins: 

„Art.10. - (1) Calitatea de „Veteran” se atribuie personalului armatei care a participat, începând cu anul 1990, la acţiuni militare, şi îndeplineşte condiţiile prevăzute de prezenta ordonanţă de urgenţă.

(2) Acţiunile militare, desfăşurate înainte de intrarea în vigoare a Legii nr. 121/2011, se asimilează prin ordin al ministrului apărării naţionale, cu tipurile de misiuni prevăzute de aceasta.”

	Alin.(1) şi (2) nemodificate
(3) Personalul armatei prevăzut la art. 2 lit.a) şi familiile acestuia pot beneficia de măsuri de sprijin familial, desfăşurate la nivel instituţional şi pe bază de voluntariat, în condiţiile stabilite prin ordin al ministrului apărării naţionale.

Autori: membrii comisiei

	În anul 2013 a avut loc transferul de expertiză, de la Garda Naţională a Statului Alabama/SUA către Armata României, pe linia sprijinului familiilor militarilor participanţi la misiuni în teatrele de operaţii.

Grupul de lucru interdepartamental, constituit la nivelul M.Ap.N., pentru îmbunătăţirea sistemului românesc de sprijin, având ca referinţă modelul american, a elaborat proiectul de act normativ specific, care însă nu a putut urma procedura de aprobare, deoarece temeiul juridic ce abilitează ministrul apărării naţionale să emită respectivul ordin nu este indicat expres în nici un text de lege.
Prin urmare, demersul în cauză va putea fi finalizat numai după ce în textul legii va fi prevăzută şi abilitarea ministrului apărării naţionale de a reglementa domeniul sprijinului familial.



	13. 
	(din OUG nr.82/2006)

Art.13

Art.13 - Cheltuielile generate de punerea în aplicare a prevederilor prezentei ordonanţe de urgenţă se suportă din bugetul Ministerului Apărării Naţionale.


	291. La articolul 13 se introduce un nou text, ca alineat (2), cu următorul cuprins: 

(2) Finanţarea centrelor de asistenţă socială se asigură din fonduri europene nerambursabile, donaţii, sponsorizări, contribuţii ale beneficiarilor sau ale altor persoane fizice sau juridice şi din alte surse atrase potrivit legii.

Autori: membrii comisiei
	Pentru respectarea normelor de tehnică legislativă.
Realizarea cadrului legal pentru accesarea de fonduri europene sau din alte surse de finanţare astfel încât bugetul Ministerului Apărării Naţionale să nu fie grevat în mod semnificativ cu înfiinţarea acestor centre.

